Brøndbys Lasse Vigen er blevet kåret til månedens spiller i Superligaen foran Jan Kliment og FC Nordsjællands Ernest Asante.

Brøndby præsenterede for nogle uger siden midtbanespilleren Lasse Vigen som ny mand i klubben, og Vigen nåede at spille to Superliga-kampe for Brøndby i juli.

Vigen scorede i sin debut mod FC Nordsjælland og bød i sin kamp nummer to ind med et hattrick og en assist i 5-3-sejren over Lyngby, og det har nu givet ham flot hæder.

Vigen er således blevet kåret til månedens bedste spiller i Superligaen foran holdkammerat Jan Kliment og FC Nordsjællands Ernest Asante.